KURZUS: Vállalatgazdaságtan

MODUL: II. modul: A vállalat stratégiája, fejlődése, jövője

6. lecke: Amortizációs számítások

| Tanulási útmutató
A lecke tananyagának elsajátításához olvassa el elsőként az elektronikus lecke tartalmát, mely megadja az elsajátítandó tananyagot. Ezután vegye elő a kiadott gyakorló feladatokat és gyakorolja be a megoldásokat! A tanultakat kösse össze a Tananyag: Kurucz Attila: Vállalatgazdaságtan alapok, elméleti részeivel, kiemelten az innováció és vállalati pénzügyeket érintő fejezetekkel.
A lecke tartalmi összefoglalója
Amortizáció
A vállalatok jelentős vagyona van olyan eszközökből, amelyek 1 éven túl szolgálják a működését. Azok az ingatlanok, berendezések, gépek, járművek, egyéb eszközök tartoznak ide, amelyeket tartósan szeretne a vállalat használni és velük nyereséget termelni. Ezeket az eszközöket hívjuk tárgyi eszközöknek, vagy állóeszközöknek.
Ezek az eszközök használati formájukat élettartamuk alatt megőrzik és több termelési periódusban részt vesznek. Alkatrészekből állnak, amelyek csak beépítve funkcionálnak, együtt tekinthetők tárgyi eszköznek. Az alkatrészek idővel elhasználódnak, karbantartásuk fontos, de az egész eszközt tekintve egy véges élettartamuk van. Az élettartamuk alatt az elhasználódásuk, kopásuk fokozatos, pont úgy ahogy a bevételből való megtérülésük is.
Az állóeszközök hányada a vállalaton belül függ a gazdálkodás környezetétől, a vállalat működési területétől (iparág) és a vállalati gazdálkodás minőségétől. A tárgyi eszközök tartósan hatnak a gazdálkodásra, a munkaerő termelékenységére, műszaki színvonaluk befolyásolja a többi erőforrás hatékonyságát.
Az eszközöket beruházással létesíti a vállalat, aktiválja a beruházásokat így jönnek létre az állóeszközök. Az üzembehelyezéstől az üzemképes állapot fennmaradásáig tart az élettartam, amelyet jellemzően előre megterveznek a vállalati szakemberek (műszaki vezető, pénzügyi vezető, kontroller).
Az elhasználódást, kopást több aspektusból tudjuk értelmezni:
fizikai kopás: az eszköz fizikai álagának megőrzése, a leghosszabb. gazdasági avulás: az eszköz értékének elvesztése, amely a technológiai fejlődés gyorsasága mellett ma már a legrövidebb idő alatt bekövetkezik. normatív: a számviteli szabályoknak megfelelő értékcsökkenés elszámolása meghatározott amortizációs kulcsokkal. tényleges kopás, az eszköz valós használhatóságának függvénye.
A tárgyi eszközök elhasználódásának mértéke (kalkulációja)
Amortizálódás: Értékátadási folyamat, a tárgyi eszköz bruttó (Bo) értékének fokozatos leírását jelenti.
Amortizáció: A tárgyi eszközök átadott értékének időegységre jutó része. A gazdálkodás közvetlen fix költsége (kivétel a teljesítményalapú leírás), elszámolható implicit költség, amelyet az árbevételnek meg kell térítenie.
Az amortizáció funkciói:
Értékátvitel: értékek egy részé átmegy az új termékbe, tehát közvetlen költségtényező.
Tárgyi eszközök pótlásának tőkeforrása: amortizációs alap, amelyet költségként leírunk, de készpénz fizetés (pénzmozgás) nem jár vele, így a vállalatnál marad. Beruházásokat finanszírozhatunk belőle.
Beruházás bővítő: a leírt eszközöket még tovább használhatjuk, tárgyi eszköz kapacitás bővítését szolgálja.
Jövedelem-szabályozó szerep: az elszámolt amortizáció csökkenti a vállalat nyereségadó alapját. Így az adótörvények szabályozzák a maximálisan elszámolható értékcsökkenés mértékét.
Amortizáció számítási módszerek:
I. Időarányos leírás
1) bruttó érték alapján
lineáris: az értékvesztés időarányosan kerül elszámolásra, minden évben azonos összegű amortizáció (állandó kulcsos leírás) L=1:n, ahol n a használati évek száma A=L*Bo, ahol Bo az eszköz beszerzési értéke
előnyei:
egyszerű, könnyen áttekinthető, jól tervezhető reális a költségszerkezet összehasonlítása segíti a vállalat kalkulációt kényszerítő lehet az elhasznált eszközök cseréje
hátrányai:
nem tükrözi hűen sem a fizikai, sem a gazdasági elhasználódást nincs kellő védelem az egyre gyorsuló műszaki fejlődéssel szemben a valóságos működésű idő egyre erősebben eltér a lehetséges fizikai élettartamtól
degresszív (gyorsított leírás): a tárgyi eszköz működési idejének első szakaszában a tárgyi eszköz értékének viszonylag nagy hányadát írják le, s ez a hányad fokozatosan csökken. (csökkenő kulcsok szerinti leírás)
Jellemzői:
a tárgyi eszköz fizikai elhasználódása előtti kiselejtezéskor adódó veszteség jóval kisebb jobban véd a műszaki fejlődés kockázata ellen a termelés kezdetén realizált extrajövedelem fedezetet nyújt a nagyobb amortizáció elszámolására, így a termék életgörbéjének hanyatló szakaszában lehet az árat 7csökkenteni ilyenkor kisebb amortizációt kell az önköltségben érvényesíteni, így, megmaradhat a termék jövedelmezősége. műszaki fejlesztésre, korszerűsítésre ösztönző funkciójuk is van
Szorzószámok módszere
L=1:n | 100 n I. év = L*A II. év = L*B III. év= L*C ⋮ n. év =L*Z (A+B+C+....+Z= n) A>B>C>...>Z A;B;C;...Z -> szorzószámok
Évek száma összeg módszer
1+2+3+...+n = S I. év : n s II. év: n−1 s III. év: n−2 s n év: 1 s
2) Abszolút összeg alapján történő leírás
a tárgyi eszközt egyedi nyilvántartásban kell vezetni és a nettó értékét ennek segítségével kell meghatározni
egyösszegű leírás: használatbevételkor a 100e Ft alatti tárgyi eszköz teljes értéke leírásra kerül lineáris: évente azonos összeg leírása degresszív: évente csökkenő abszolút összeg elszámolása
3) nettó érték alapján (degresszív, gyorsított leírás)
Módszerei:
Lineáris gyorsított kulccsal (a lineáris kulcs 2-3-4 szeres gyorsítása) L=1:n I. Év:= L*2 II. év:= L*3 III. év:=L*4 A utolsó évben áttér az egyszerű lineáris vagy az egyösszegű leírásra Maradékértékes leírás: állandó kulccsal kezd, az utolsó évben a maradékérték leírása. L=1− M B o n M=maradékérték Bo= az eszköz bekerülési értéke Kombinált leírás: állandó kulccsal kezd és az utolsó években áttér a lineárisra vagy egyösszegűre. éves értékcsökkenés=L*No érték
II. Teljesítményarányos leírás: az eltelt használati idő alatt ténylegesen termelt mennyiség, nyújtott teljesítmény és az egységre meghatározott értékcsökkenés szorzata mutatja az éves elszámolt értékcsökkenés összegét. A Bo érték és az elszámolt értékcsökkenés különbözete a kiszámítandó No érték összege az adott évben.
1) B o érték alapján: lineáris leírás
T= Bo /Q
Q= Termelt teljesítmény Az éves értékcsökkenés= T* éves teljesítmény (0 is lehet!)
2) N o érték alapján: a termeléssel vagy terheléssel arányos leírást kell alkalmazni.
éves értékcsökkenés= Ni* Yi/ Xi
Ni: No érték az i-dik év elején Yi: leterhelés az i-dik évben Xi: vagyon mennyisége az i-dik évben
Számítási példák
1. Határozzuk meg egy 2.550 EFt értékű tárgyi eszköz nettó értékét minden év végén a lineáris leírás segítségével. A várható élettartam 6 év.
L = 1/6 = 16,67% Éves amortizáció 2550 EFt/6 = 425 EFt/év
Évek | Amortizáció (EFt) | Nettó érték (EFt)
1 | 425 | 2125
2 | 425 | 1700
3 | 425 | 1275
4 | 425 | 850
5 | 425 | 425
6 | 425 | 0
2. Egy 4.000 EFt értékű berendezést 5 évig szeretne használni a vállalkozás. A menedzsment kérte, hogy tervezze meg az évenként esedékes amortizáció mértékét és a nettó értéket. Használja az évek száma összege módszert!
S = 1+2+3+4+5=15
Évek | L sz | Amortizáció (EFt) | Nettó érték (EFt)
1 | 33,33% | 1333,3 | 2666,7
2 | 26,67% | 1066,7 | 1600,0
3 | 20,00% | 800,0 | 800,0
4 | 13,33% | 533,3 | 266,7
5 | 6,67% | 266,7 | 0,0
15 |  | 4000 |
3. Határozza meg az értékcsökkenés összegét és a tárgyi eszköz nettó értékét minden év végén a maradékértékes leírás segítségével! Az eszköz bruttó értéke 8.250 EFt., a gép használati ideje 7 év. A maradékérték a bekerülési érték 20%-a legyen!
Maradékérték = 8250 EFt * 0,2 = 1650 EFt.
L m = 1650 8250 7 =0,205403∼0,205⇒20,5%
Évek | L m | Amortizáció (EFt) | Nettó érték (EFt)
1 | 20,5% | 1691,3 | 6558,8
2 | 20,5% | 1344,5 | 5214,2
3 | 20,5% | 1068,9 | 4145,3
4 | 20,5% | 849,8 | 3295,5
5 | 20,5% | 675,6 | 2619,9
6 | 20,5% | 537,1 | 2082,8
7 | 20,5% | 427,0 | 1655,9
(a megoldásban kerekítési különbségek lehetnek)
4. Az amortizációs alap fontos innovációs lehetőség a vállalatnak, ezért fontos, hogy kalkuláció készüljön az értékcsökkenési leírások tőkésítéséről is. A vállalat vezetése tudni szeretné, hogy a most üzembe helyezett 22 millió Ft-os technológia amortizációjából mekkora tőke fog rendelkezésre állni a 8. év végén, ha minden kamatot az alapban hagyunk. Egy garantált hozamú 5%-os hozamot nyújtó alapba kötik le a képződő összegeket. Az amortizációt lineáris leírással számolják el.
Évek | L l | Amortizáció (EFt) | Betétként lekötött összeg (EFt) | Kamat összege (5%) (EFt) | Kamattal növelt lekötött amortizáció (EFt)
1 | 12,5% | 2750 | - | - | 2750
2 | 12,5% | 2750 | 2750 | 137,5 | 5637,5
3 | 12,5% | 2750 | 5637,5 | 281,9 | 8669,4
4 | 12,5% | 2750 | 8669,4 | 433,5 | 11852,8
5 | 12,5% | 2750 | 11852,8 | 592,6 | 15195,5
6 | 12,5% | 2750 | 15195,5 | 759,8 | 18705,3
7 | 12,5% | 2750 | 18705,3 | 935,3 | 22390,5
8 | 12,5% | 2750 | 22390,5 | 1119,5 | 26260,0
Látható, hogy a 8. év végén 26.260.000 Ft tőke fog rendelkezésre állni.
Kulcsfogalmak
Amortizáció, tárgyi eszköz, állóeszköz, értékcsökkenés, avulás, kopás, időarányos leírás, teljesítményarányos leírás, lineáris, maradékértékes, szorzószámok módszere, évek száma összege módszer, kombinált leírás, abszolút összegű leírás, amortizáció tőkésítése
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére.
Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot. A felkészüléshez kellő segítséget nyújt a lecke és modulzáró kérdések mennyisége és mélysége. Kérdéseivel forduljon tutorához!
A tartalmi összefoglaló elolvasása után olvassa el a jegyzet kiemelt részfejezeteit. Érdemes a tartalmi összefoglalót a tanulás vázának tekinteni, mely kontextusba helyezi a jegyzet egyes részeit. Gondolja végig a tárgyi eszközök szerepét a vállalatoknál! Magyarázza el saját szavaival, hogy mit értünk elhasználódás alatt! Elevenítse fel és mutassa be az amortizációs számításokat! Gondolja át és rendszerezze az egyes számításokat a szerint, hogy mi a kalkuláció alapja: nettó érték vagy bruttó érték! Gondolja végig mit jelent az amortizáció tőkésítése! Gyakorolja a számításokat, oldja meg újra üres lapon a példákat és vegye elő a gyakorló feladatokat!
Követelmények
A leckét akkor sikerült megfelelően elsajátítania, ha Ön képes
Körül írni a vállalat tárgyi eszköz gazdálkodásának kereteit. Bemutatni a tárgyi eszközök elhasználódásának módjait. Bemutatni és kiszámítani az amortizáció nagyságát (több mint 5 féle módon). Összehasonlítani az egyes amortizációs kalkulációkat, hogy azok tőkésítése esetén mikor jut nagyobb tőkeforráshoz a vállalat.

| Önellenőrző kérdések
1. Melyik amortizációs módszerrel tudjuk a legnagyobb tőkeforrást teremteni, ha minden egyéb tényező változatlan? Jelölje meg a helyes választ!
| Lineáris leírás
| Évek száma összege módszer
| Egyösszegű, abszolút értékű leírás az üzembehelyezéskor
| Teljesítményarányos nettó érték alapú leírás
2. Egy maradékértékes leírásnál a bruttó érték 25%-a tervezett maradékérték. A gépet 5 évig fogják használni. Mekkora lesz a leírási kulcs (Lm)? Jelölje meg a helyes választ!
| 24,2%
| 22%
| 28,5%
| 20%
3. Egy 2 millió Ft-os gép amortizációját tőkésítik az élettartam 4 éve alatt, az adott év végén mindig kiveszik a kamatokat, hogy karbantartási munkákat fedezzék belőle. Betéti kamat 6%. Mennyi tőkeforrás fog rendelkezésre állni az utolsó használati év után 1 hónappal?
| 2000 EFt
| 1800 EFt
| 2120 EFt
| 2006 EFt
4. Egy berendezés két féle amortizációs számítását látja az alábbi táblázatban. Határozza meg a táblázatban hiányzó adatokat! Az értékeket egész számra kerekítse!
Évek | A L | Nettó érték | L s | A s | Nettó érték
1 | 273 | 1092 | 33,33% | 1333,3 | 2666,7
2 | 273 |  | 26,67% | 1066,7 | 1600,0
3 | 273 | 546 |  | 800,0 |
4 | 273 | 273 | 13,33% | 533,3 | 266,7
5 | 273 | 0 | 6,67% | 266,7 |