KURZUS: Vállalatgazdaságtan

MODUL: IV. modul: Támogató vállalati funkciók

13. lecke: Információ és digitális vállalat

| Tanulási útmutató
A lecke tananyagának elsajátításához olvassa el elsőként az elektronikus lecke tartalmi összefoglalóját, mely megadja az elsajátítandó tananyag vázát. Ezután olvassa el a jegyzet részletes kifejtését az egyes összefoglaló-részek mellé! Tananyag: Dr. Kurucz, A. et. al. (2017): Vállalatgazdaságtan alapok című jegyzet, Információ és a digitális vállalat című alfejezete.
A lecke tartalmi összefoglalója
Az információs kor beköszöntével (amely bizony már a '70-80-as években megkezdődött) sok találgatás volt arról, hogy miként is érinti a vállalati világot az új információs technológiák megjelenése és az információ és tudás felértékelődése. A '90-es évektől már erőforrásként tekintünk az információra, amely fontos versenyképességi tényező az üzleti szervezetek életében.
Az információ és így a vállalati információs rendszerek kezelése mindennapos a vállalatoknál. Egyénekként is sok-sok információt kapunk és kezelünk, viszont vállalati szinten ezek előállítása és hatékony felhasználása különösen fontos. Az információs rendszerek működtetése és folyamatos fejlesztése elengedhetetlen, sőt ezen a területen nagyon gyors és nagyléptékű innováció folyik, amely alapjaiban határozza meg a digitális vállalat működését.
Jelen fejezet az alábbi témákat öleli fel:
Az információ vállalati fontosságát, az információ keletkez(tet)és módját és a döntésekben játszott lényeges szerepét. A hatékony információs rendszer kialakítását és a működőképes, fejlett információs rendszer ismérveit, elemeit. A digitális vállalat előnyeit, bemutatva a legfontosabb technológiai megoldásokat. Körül írni az IT kockázatait és veszélyeit, az ezekre adott lehetséges válaszokat.
A vállalatok képességük és tudásuk felhasználásával működtetik üzleti és ügyviteli folyamataikat. A folyamatok révén szeretnének stratégiai sikereket elérni és alapvető céljaiknak megfelelni. A vállalati működéshez ezért nagyon sok féle ismeretre, tudásra van szükség. Ezt folyamatosan gondozni kell: megőrizni, felfrissíteni, illetve újabbakkal bővíteni. A tudás megszerzésének egyik alapvető eleme az információ. Stratégiai döntésekhez nagyon sok információra van szükség, hogy a bizonytalanságot jelentősen csökkenteni tudjuk a döntési folyamatok során. Ehhez viszont több terrabájtnyi adatot gyűjt és tárol egy-egy vállalat. Ezeket az adatokat sok-sok ismérv alapján csoportosítsák, listába szedjék, hogy a végén értékelhető és kezelhető információvá álljanak össze.
A megfelelő döntés és siker kulcsa már maga a minőségi adat is. Az adattartalma, pontossága, időszerűsége említhetők mint minőségi ismérvek. Ezek mindenképpen kellenek a professzionális tudáshoz és annak hatékony alkalmazásához.
Az IT rendszerek már minden vállalat minden területén megtalálhatók, ha máshogy nem, egy levelező rendszer, egy mobil eszköz, vagy excel tábla formájában. Ezek az elemek segítik az explicit tudás menedzselését. Emellett fontosaz intelligens rendszerek és az emberi agy szerepe is, amely sokszor nem látható módon támogatja a vállalati sikert. Az implicit tudás ilyen formán már maga is digitalizálódik.
Az egyes vezetői szinteken más-más információs (és így adat) igény áll fent, mert más és más fajta döntéseket kell meghozni. Az operatív vezetés és részben a taktikai vezetés is meglehetősen részletes, szűk területre vonatkozó adathalmazzal dolgoznak. Belső adatokra támaszkodva előre ütemezett tevékenységekre fókuszálnak. A felsővezetői és tulajdonosi kör már jóval átfogóbb módon közelít a vállalat felé, ezért számára a külső információk, mint a piaci helyzet, a beszállítói oldal és a vevői oldal trendjei sokkal fontosabbak a jövő szempontjából. Az adatokat és információkat alkalomszerűen használják, sok ad hoc elemmel tarkítva, amelyeket főként aggregált, széles kört átfogó információk formájában vesznek figyelembe döntéseiknél.
Ezeket a döntéseket mind informatikai, mind információmenedzsment oldalról is megtámogatják, vagyis vállalati információs rendszereket építenek ki és működtetnek. Az információs rendszert formálisan szervezi a vállalat menedzsmentje saját igényeinek megfelelően, de létezik egy informális információs rendszer is. Ez minden vállalatnál - önszerveződése révén - gyorsan kiépül és sokkal rugalmasabb, mint a formális rendszer. Ezért jól kiegészíti azt, így hasznos a vállalatok, szervezetek számára. Működésére építhetünk vezetői szinten is, hiszen a dolgozókhoz közelebb áll és sok esetben hatékonyabban közvetít, mint a formális rendszer. Meg kell jegyeznünk viszont, hogy ez az erőssége egyben a gyengesége is, mivel a kontrollálatlansága és organikus működése révén alkalmas torzításra és manipulációra, akár szándékos és nem szándékos kezdeményezések miatt.
A vállalat menedzsmentje igyekszik koordinálni az információk áramlását és ebbe bevonja a többi belső érintettet (sőt sok esetben külsőket) is, hogy az mindig rendelkezésére álljon megfelelő minőségben és mennyiségben. Ezt a rendszert integrált vállalatirányítási rendszernek (ERP) hívjuk. Az integritás alapvető ebben az esetben és nem szabad összetévesztenünk bizonyos üzleti szoftverekkel, akik csak marketing szempontból hívják így magukat. Ez egy információs szisztéma, ami szoftver nélkül is kiépül a vállalatnál, azt támogatja a cég IT megoldásokkal.
Az információmenedzsment egy adattárba gyűjti az adatokat és abból készít különféle csoportosításokat, szűréseket, kigyűjtéseket, hogy napi működésében, vagy eseti döntéseiben az támogassa. Ez az adatbányászat jelentős változást hozott a cégek működésében, hiszen ezek távolról is elérhetők és sokkal pontosabb következtetésekre alkalmasak, mint a milyenre a korábbi rendszerek voltak képesek. Távolról is gyors és hatékony lehet a munka és a hangsúly nem az adat előállításán, hanem annak érdemi felhasználásán van.
A vállalati információs rendszerben megtaláljuk a tervezést segítő számítógépes rendszereket (CAD), a számítógéppel támogatott termelést (CAM), amely ma már a humanoid robotok és szoftvereik technológiáját jelentik, de az automatizált adathalászat is ide tartozhat. Ezt egészíti ki a vezetői információs rendszer, amely a menedzseri szervezést, irányítást és ellenőrzést támogatja. Kiemelt szerepe van a döntéstámogató rendszereknek (DDS), amelyek komplex a stratégiai döntésektől a napi operatív döntésekig segítik a legsikeresebb megoldások megtalálását. Ezek közül ma már kiemelkedik a szakértői rendszerek szerepe, ahol a mesterséges intelligencia megjelenésével az új kereső robotok nagyon hatékony előkészítő (szűrő) munkát tudnak végezni, legyen szó egy-egy piaci helyzet értékeléséről vagy egy jövőbeli lehetőség kiaknázásának szimulációjáról.
A vállalati IT megoldások előnyeit sok területen élvezhetjük, ezért kiemelten kell foglalkozni a kommunikációban elért váltoásokkal. Az új hálózati lehetőségek nagyon precíz és biztonságos adattovábbítást és távkommunikációt biztosítanak, nagy lendületet adva így a távmunkának, a globális munkacsoport hatékony működésének. Ezzel a szervezetek sokkal nagyobbak lehetnek és komplexebb feladatmegoldásra is alkalmassá válnak. Az adatkezelés karcsúbb szervezetet igényel és az együttműködés mellett a hiányos információk hatékony pótlása is sikeresen megoldott, akár adatbázisokban keresünk, akár egy szakértőt vonunk be gyorsan a neten keresztül. (Blogok, videóüzenetek, azonnali chat...stb.)
Az internet és az új IT megoldások egyben sok rizikót is rejtenek: hacker támadások, adatlopások és visszaélések, valamint vírusok, férgek és kémprogramok keseríthetik meg a vállalatok mindennapjait. Ezek a kockázatok gazdasági áldozatot jelentenek a vállalatoknak, nem csak a bevétel kiesés révén, de a helyreállítás költségeit is számba véve, mint amik az adatok újbóli előállításakor keletkeznek.
A kiberbűncselekmények együtt járnak a technológia fejlődésével és komoly kihívást jelent az ellenük való védelem és jogi fellépés is. A vállalat, információi által felhalmozott szellemi vagyonnal bír, ami pont annyira fontos számára, mint a tárgyi eszközei vagy készletei, pénzeszközei. A szellemi vagyon védelme elengedhetetlen.
Az IT kockázatok kezelése tehát legfőképpen a külső szereplőkkel szemben fontos. Ezért a vállalatok tűzfalakat építenek a számítógépes rendszerbe, hogy standardok mentén ellenőrizhessék az adatforgalmakat. A különböző vírusok, férgek és kémprogramokkal szemben ant-vírus és anti-spy programokat alkalmaznak az IT szakemberek. Ezek persze nem mindig megoldások, de jelentősen csökkentik a kockázatokat és a lehetséges gazdasági károkat. Még egy lehetőséget nyújt az elektronikus titkosítás, amit adatok továbbításánál, bizalmas adatok tárolásánál használhatunk. A titkosítási eljárások viszont egyre könnyebben válnak megfejthetővé ezért azokat is folyamatosan változtatni kell. Titkosítási kulcsok közül a 768 bites RSA kulcsot 2010-ben már egy 764 számítógépből álló hálózattal sikerült megfejteni. Így a mai szinten pl. egy RSA-3072 bites titkosítás él, amit még nem tudunk jelen gépkapacitások mellett megfejteni.
Összefoglalva tehát a digitális vállalat őriz és fejleszti információs rendszerét, érdekében áll a legfejlettebb (így versenyelőnyt biztosító) IT megoldások alkalmazása. Másik oldalról az adatok minőségének megőrzése és védelme nagy jelentőségű a vállalat profitábilis fennmaradása érdekében. Fontos megjegyeznünk, hogy talán már a közeli jövőben az IT területét mint elsődleges stratégiai terület, értékteremtő folyamatként kell számontartanunk.
Kulcsfogalmak
adat, információ, tudásmenedzsment, információmenedzsment, probléma, jól és rosszul strukturált probléma, adatforrások, formális alrendszer, informális alrendszer, integrált vállalatirányítási rendszer, adatbányászat, adattárak, számítógéppel támogatott tervezés, számítógéppel támogatott termelés, vezetői információs rendszer, döntés támogató rendszerek, HTTP protokoll, WWW, WAN, LAN, Wi-Fi, hacker támadások, vírusok, férgek, kémprogramok, SPAM, szellemi vagyon, tűzfal, vírusírtó, elektronikus titkosítás
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére.
Javasoljuk, hogy a tanulás során használjon jegyzetfüzetet, és rögzítse az egyes leckéknél tanultakat, azaz készítsen vázlatot. A felkészüléshez kellő segítséget nyújt a lecke és modulzáró kérdések mennyisége és mélysége. Kérdéseivel forduljon tutorához!
A tartalmi összefoglaló elolvasása után olvassa el a jegyzet kiemelt részfejezeteit. Érdemes a tartalmi összefoglalót a tanulás vázának tekinteni, mely kontextusba helyezi a jegyzet egyes részeit. Gondolja végig az adat-információ-tudás kapcsolatát! Azonosítsa be a megfelelő minőségű adat ismérveit! Gondoljon végig egy konkrét példát! Magyarázza el a saját szavaival, hogy milyen a hatékony információs rendszer! Gondolja át és rendszerezze a vállalati információs rendszer elemeit! Melyik hol és hogyan támogatja a vállalat működését? Gondolja végig, hogy az egyes vezetői szinteken milyen információs igények léphetnek fel. Magyarázza meg a saját szavaival, hogy mi a különbség a formális és informális információs alrendszer között! Fogalmazza meg, mit takar a probléma megoldás az információs igények szempontjából! Szedje össze, hogy milyen IT kockázatokkal kell szembenézni a vállalatnak! Magyarázza el, hogy mit értünk koordinációs szerep alatt! Összegezze, hogy milyen eszközökkel csökkentheti a vállalat az IT kockázatokat!
Követelmények
A leckét akkor sikerült megfelelően elsajátítania, ha Ön képes
bemutatni az információ szerepét a vállalatok életében, megmagyarázni az adatkezelés és információmenedzsment legfontosabb alapelveit, felsorolni az vállalati információs rendszer típusait és összetevőit, elmagyarázni hogy miképpen kapcsolódnak össze az egyes vezetői szintek a információs igényeken keresztül a szükséges információs rendszerrel, meghatározni a lefontosabb IT erőforrásokat és hálózati megoldásokat a digitális vállalat számára, megfogalmazni a munkavégzésben bekövetkező változásokat, legfőbb trendeket, amelyek a vállalat digitalizációjából erednek és megfogalmazni a lehetséges IT kockázatokat és az azokkal szemben alkalmazható megoldásokat.

| Önellenőrző kérdések
1. A 3D nyomtatás során készített tesztelhető prototípusok melyik információs rendszer részei? Jelölje meg a helyes választ!
| CAM
| DSS
| CAD
| Szakértői rendszerek
2. Az alábbiak közül melyik állítás a helyes? Jelölje meg a helyes választ!
| Az adatok biztonsági másolását adatbányászatnak nevezzük.
| Az információ hatékony előállítása és felhasználása kapcsán felmerülő vezetői feladatokat információmenedzsmentnek nevezzük.
| Az integrált információs rendszerek statikusak, céljuk a stabilitás, állandóság fenntartása.
3. Döntse el, hogy az alábbi állítások közül melyik igaz, és melyik hamis!
A vállalatirányítási rendszerekben legfontosabb alkotó elem az infrastruktúra. |
A korszerű IT megoldásokkal kevesebb ember munkájára van szükség egyes munkakörökben, így sokkal karcsúbb (lean) szervezetek jönnek létre. |
A tűzfal olyan biztonsági rendszer (szoftver és hardware), amely távol tartja a hackereket az eszközöktől. |
Az adatok összegyűjtésének és kezelésének legvégső célja az ismeret megszerzése a tudáspiramis koncepció alapján. |
4. Válassza ki a felsorolásból, hogy melyek igazak az integrált vállalatirányítási rendszerekre?
| Több kisebb szigetprogramból áll, külön-külön felépített adatbázisok együttese.
| Egy vállalati működést szimuláló teszt program.
| Minden adatot egy központi adattárban tárol.
| Működésével lefedi a vállalati területek mindegyikét, a funkciók összekapcsolása révén serkenti az értékteremtő folyamatot.